text: Nu hænger bilejeren selv på fartbøden
  01 februar 2015 kl. 07.44
  Fra i dag træder nye regler i kraft og det betyder, at fartbøden automatisk sendes til bilejeren.
  
  Det betyder, at ejeren også har ansvaret for, at bøden bliver betalt.
  Det er en ny lov om betinget objektivt strafansvar for køretøjers ejer ved fartbøder, der 1. februar træder i kraft.
  Dermed kan ejeren af bilen kun slippe for at betale bøden, hvis vedkommende kan udpege en anden fører på tidspunktet for fartovertrædelsen. Føreren skal samtidig erkende at have kørt bilen.
  Ansvaret gælder i de tilfælde hvor fartovertrædelse højst har været 30 procent og kun når overtrædelsen er konstateret med automatisk fartkontrol.
  Det vil sige, at bilejeren ikke hænger på andres klip i kørekort, frakendelse eller kørselsforbud.
  Ifølge politiet så er 85 procent af de bøder, der bliver udskrevet fra fotovogne hastighedsovertrædelser på højst 30 procent.
  Se og hør her klip med lederen af Færdselsafdelingen ved Syd og Sønderjyllands Politi, Knud Reinholdt.
  Varighed 0:43
  